Izvor: MUP

Policija u Kanjiži zaplenila je više od 1,2 tone marihuane u sirovom stanju i uhapsili pet osoba osumnjičenih da su neovlašćeno proizvodili i prodavali drogu, saopšteno je danas iz MUP-a.

Uhapšeni su J.L (1957), E.L. (1983), E.L. (1994), E.M. (1990) i E.M. (1997).

Policija je otkrila zasad sa 340 stabljika indijske konoplje, visine preko dva metra. Kako je saopšteno, šostoje osnovi sumnje da je E.L. marihuanu uzgajao sa osumnjičenima E.M. i E.M.

Policija je u vozilu, u blizini atara, kod osumnjičenih J.L. i E.L. pronašla dva kilograma marihuane, spakovane u najlon kesu, a prilikom pretresa stana i drugih prostorija, kod ženske osobe E.L., u torbici, pronađeno je 0,7 grama marihuane, piše u saopštenju.

Osumnjičenima je određeno zadržavanje do 48 sati, nakon čega će, biti privedeni Višem javnom tužilaštvu u Subotici.